D Lyt sin yyfrig yynen und uuse, die ainte hets lenger vor der Spiegelwand im Danzsaal ghebbt, die andere hän de Dift us der  Baar nit kenne wiiderstoo, au het me noch allnen Aasträngige und Biweegige mit und ooni Partner ooder Partnerin der Duurscht welle lesche. D Danz-Feteli an de Wänd, wo der Michael uss syym Turnierfeteliarchyyf ussgsuecht und uf bsundere Wunsch vo der Diräggzioon uff Schwaarz-Wyss veränderet het, sin bistuunt woorde, wie au d Blueme ringsum, vor allem das wunderbare floräntyynische Bluemegstegg vo der Frau Stadelmaa im glainere Saal, äänen am grosse Saal. Dää isch en Augewaid!!!